Publius Postumius Q.f. Tubertus

Publius Postumius Q.f. Tubertus (natus saeculo 6 a.C.n., mortuus saeculo 5 a.C.n.) senator Romanus consularis fuit. 

 Cursus honorum 
Anno 505 a.C.n. primo cum Marco Valerio consul creatus est. Eo anno consules feliciter contra Sabinos pugnaverunt et triumphum egeruntTitus Livius, Ab urbe condita, II 16,1. Et anno 503 Postumius consul iterum electus est. Et hoc anno consules pugnaverunt atque triumphaverunt, ut LiviusII 16, 7 scripsit: 

"Eodem anno duae coloniae Latinae, Pometia et Cora, ad Auruncos deficiunt. Cum Auruncis bellum initum; fusoque ingenti exercitu, qui se ingredientibus fines consulibus ferociter obtulerat, omne Auruncum bellum Pometiam compulsum est. Nec magis post proelium quam in proelio caedibus temperatum est; et caesi aliquanto plures erant quam capti, et captos passim trucidauerunt; ne ab obsidibus quidem, qui trecenti accepti numero erant, ira belli abstinuit. Et hoc anno Romae triumphatum."

At Dionysius HalicarnassensisAnt. Rom. V,44-47. et Cassius DioFrag. libri IV,  diversam traditionem rerum secuti, de secundo consulatu Postumii   aliter  nos certiores faciunt :  Postumius a Sabinis captus esset, nisi Menenius Agrippa ei auxilio venisset. Praeterea multos milites amiserat. Itaque, quamquam ambo consules mox claram victoriam de Sabinis rettulerunt, Menenio triumphus, Postumio ovatio tantum decreta est. Quae prima ovatio in historia Romana fuisse diciturPlinius Maior Hist. Nat. XV,125..

 Notae 

Categoria:Nati saeculo 6 a.C.n.
Categoria:Senatores
Tubertus Q.f., Publius
Categoria:Mortui saeculo 5 a.C.n.